b'\n_START_ARTICLE_\nItono koled\xc5\xbeas\n_START_SECTION_\nMokyklos sistema ir tvarka\n_START_PARAGRAPH_\nMoksleiviai studij\xc5\xb3 metu specialiai ruo\xc5\xa1iami valstybinei tarnybai. Pagal sen\xc4\x85 mokyklos tradicij\xc4\x85 visus 5 mokslo metus berniukai gyvena mokykloje arba greta jos kaip internate ir t\xc4\x97vus mato retai. Jau \xc5\xa1imtus met\xc5\xb3 fakti\xc5\xa1kai visas Itono miestelis aptarnauja beveik vien tik mokyklos veikl\xc4\x85. Itono miestelyje yra 25 namai, kuri\xc5\xb3 kiekviename gyvena berniukais besir\xc5\xabpinanti pora vyresni\xc5\xb3 \xc5\xbemoni\xc5\xb3 ir grup\xc4\x97 berniuk\xc5\xb3._NEWLINE_Studij\xc5\xb3 kaina yra labai auk\xc5\xa1ta, vir\xc5\xa1ijanti vidutin\xc4\xaf atlyginim\xc4\x85, tod\xc4\x97l tik nedidelis procentas t\xc4\x97v\xc5\xb3 gali leisti vaikus \xc4\xaf \xc5\xa1i\xc4\x85 mokykl\xc4\x85. Ta\xc4\x8diau gabiems berniukams yra galimyb\xc4\x97 gauti stipendij\xc4\x85 ir studijuoti koled\xc5\xbee nemokamai. 20\xc2\xa0% moksleivi\xc5\xb3 \xc5\xa1iuo metu gauna finansin\xc4\xaf palaikym\xc4\x85. Be finansinio barjero, dar yra visiems moksleiviams privalomas sud\xc4\x97tingas stojamasis egzaminas._NEWLINE_Nors dauguma mokytoj\xc5\xb3 ir darbuotoj\xc5\xb3\xc2\xa0\xe2\x80\x93 vyrai, mokymo procese dalyvauja ir kelios moterys. Mokytojai privalo gyventi 20 minu\xc4\x8di\xc5\xb3 atstumu nuo mokyklos, kad esant reikalui bet kada paros metu gal\xc4\x97t\xc5\xb3 pasir\xc5\xabpinti mokiniu, jei jam kyla svarbi\xc5\xb3 klausim\xc5\xb3. Moksleivi\xc5\xb3 u\xc5\xbeimtumas ir studij\xc5\xb3 kr\xc5\xabvis yra labai didelis, manoma, kad vienas did\xc5\xbeiausi\xc5\xb3 pasaulyje savo am\xc5\xbeiaus grup\xc4\x97je._NEWLINE_Moksleiviai ne\xc5\xa1ioja i\xc5\xa1skirtines juodas frako tipo uniformas ir privalo jas d\xc4\x97v\xc4\x97ti vis\xc4\x85 studij\xc5\xb3 dienos laik\xc4\x85, i\xc5\xa1skyrus tik tam tikrus u\xc5\xbesi\xc4\x97mimus, pvz., sporto metu, teatre, namuose. Itone labai grie\xc5\xbeta mokslo ir gyvenimo tvarka, pvz., paai\xc5\xa1k\xc4\x97jus, kad moksleivis naudoja narkotikus jis yra \xc5\xa1alinamas i\xc5\xa1 mokyklos. Per paskutinius de\xc5\xa1imtme\xc4\x8dius \xc4\xaf Iton\xc4\x85 prad\xc4\x97jo vykti mokyti vis daugiau u\xc5\xbesienie\xc4\x8di\xc5\xb3 ir jis ypa\xc4\x8d tapo populiarus tarp kin\xc5\xb3.'